Diari Oficial de la Generalitat Valenciana


Sumari del DOGV 8911, del 23-09-2020 (2020/7571)

RESOLUCIÓ de 7 de setembre de 2020, del conseller d'Educació, Cultura i Esport, per la qual es proveeixen, pel sistema de lliure designació, els llocs de treball anunciats en la convocatòria 65/2019, de 6 de novembre de 2019.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8911

Data del DOGV
:   23-09-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/7571


Data del document
:   07-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 7 de setembre de 2020, del conseller d'Educació, Cultura i Esport, per la qual es proveeixen, pel sistema de lliure designació, els llocs de treball anunciats en la convocatòria 65/2019, de 6 de novembre de 2019.  
 [2020/7571]  
Vists els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la Convocatòria 65/2019, de 6 de novembre de 2019 (DOGV 8677, 14.11.2019), pel procediment de lliure designació, dels llocs de treball: núm. 27450, cap de Servei d'Educació Plurilingüe; núm. 28207, Subdirector/a General de Formació i Qualificació Professional; núm. 28946, cap de Servei de Planificació Educativa; i núm. 31804, cap de Servei d'Inclusió Educativa.  
Considerant que els candidats compleixen amb els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Conselleria d'Educació, Cultura i Esport.  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
Primer  
Nomenar María Àurea García Francés, funcionària de carrera del cos de professors d'Ensenyament Secundari, grup A, DNI \*\*\*4650\*\* cap del Servei d'Educació Plurilingüe, adscrit a la Direcció General d'Innovació Educativa i Ordenació, lloc de treball núm. 27620, sector indistint/docent, grup A1, complement de destinació 28 i complement específic E050  
  
Segon  
Nomenar a Juan Sarrión Ochando, funcionari de carrera del cos de professors d'Ensenyament Secundari, grup A, DNI \*\*\*4541\*\* subdirector general de Formació i Qualificació Professional, adscrit a la Direcció General de Formació Professional i Ensenyaments de Règim Especial, lloc de treball núm. 28773, sector indistint/docent, grup A1, complement de destinació 30 i complement específic E050.  
  
Tercer  
Nomenar a Hilari Manuel García Gázquez, funcionari de carrera del cos de professors d'Ensenyament Secundari, grup A, DNI \*\*\*1915\*\* cap del Servei de Planificació Educativa, adscrit a la Direcció General de Centres Docents, lloc de treball núm. 28888, sector indistint/docent, grup A1, complement de destinació 28 i complement específic E050  
  
  
Quart  
Nomenar a Joaquín Mas Llorens, funcionari de carrera del cos de professors d'Ensenyament Secundari, grup A, DNI \*\*\*8565\*\* cap del Servei d'Inclusió Educativa, adscrit a la Direcció General d'Inclusió Educativa, lloc de treball núm. 31814, sector indistint/docent, grup A1, complement de destinació 28 i complement específic E050  
  
  
Cinqué. Cessaments i preses de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.   
La presa de possessió en la nova destinació es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació o bé, recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 7 de setembre de 2020.- El conseller d'Educació, Cultura i Esport: Vicent Marzà i Ibáñez.